Document ID: /roh_data/filtered/fineweb-2-filterrobots_roh.jsonl.gz/57814

En il senn d'in service public medial èsi ina da las incumbensas principalas da RTR da far punts. Punts tranter ils differents idioms rumantschs, però era punts tranter il territori rumantsch e las autras regiuns linguisticas da la Svizra. Grazia ad in nov spazi d'emissiun sin RSI LA2 fa RTR ussa novas punts ed avischina anc pli fitg ina a l'autra la populaziun rumantscha e taliana en il chantun Grischun. Ultra da l'emissiun sin SRF1 e SRFinfo vegn l'emissiun d'infurmaziun «Telesguard» era emessa da nov mintgamai da glindesdi fin venderdi a las 20:00 sin RSI LA 2 – cun suttitels talians. Uschia cuntansch'ins ina cumpart bler pli gronda da la populaziun da las vals italofonas dal chantun Grischun cun infurmaziuns da las regiuns rumantschas e tudestgas dal Chantun. Las aspectaturas italofonas ed ils aspectaturs italofons survegnan uschia infurmaziuns e novitads actualas e relevantas da lur patria. Cun il nov temp d'emissiun na vegn la purschida d'infurmaziun betg mo pli actuala, las infurmaziuns dal chantun Grischun cuntanschan uschia er ina classa da la populaziun pli vasta en las valladas talianas ed en il Tessin.
Ina buna e stretga collavuraziun
Questa midada da la plazza d'emissiun è pussaivla grazia ad ina buna collavuraziun da las duas unitads d'interpresa RTR e RSI (Radiotelevisione Svizzera) da la SRG SSR. Per Mario Timbal, directur da RSI, va quel pass precis en la dretga direcziun: «RSI e RTR provedan las valladas italofonas e rumantschas cun infurmaziuns dal chantun Grischun. Nossa incumbensa è da far punts tranter las differentas regiuns linguisticas dal chantun Grischun. Cun il nov spazi d'emissiun per RTR sin RSI LA2 rinforzain nus cun grond plaschair questa incumbensa centrala dal service public».
Per Nicolas Pernet, directur da RTR, èsi cler: «Il nov spazi d'emissiun pussibilitescha d'infurmar a moda cumplessiva las valladas italofonas dal chantun Grischun. Plinavant s'avischinan uschia anc pli fitg las duas regiuns linguisticas. Nus engraziain a RSI per la nova pussaivladad ed ans legrain d'intensivar il service public en il Grischun ensemen cun RSI».
Comunicato stampa: L’informazione di «Telesguard» ora anche su RSI LA 2
Cosa accade nei Grigioni e nella Svizzera romancia? Il programma informativo «Telesguard» di RTR offre una panoramica sull'attualità dei Grigioni attraverso servizi, notizie e reportage. L'attenzione si concentra sulle notizie regionali, senza però trascurare ciò che succede fuori dai confini cantonali e nel mondo intero. Dall’01.11.2022 il programma informativo di RTR (Radiotelevisiun Svizra Rumantscha) troverà posto anche all’interno del palinsesto della RSI LA 2. Oltre che su SRF 1 e SRFinfo, il programma informativo «Telesguard» sarà ora diffuso anche su RSI LA 2 dal lunedì al venerdì alle ore 20.00, sottotitolato in italiano.
Medienmitteilung: RTR-Infosendung «Telesguard» neu auch auf RSI LA 2
Was bewegt Graubünden und die rätoromanische Schweiz? Die tägliche RTR-Informationssendung «Telesguard» bietet einen Überblick über die aktuellen Nachrichten aus Graubünden mit Beiträgen, Nachrichten und Reportagen. Regionale News stehen dabei im Zentrum – natürlich auch mit Blick über die Kantonsgrenzen und auf die ganze Welt. Seit dem 01. November hat die Infosendung von RTR (Radiotelevisiun Svizra Rumantscha) auch einen zusätzlichen Sendeplatz auf RSI LA2. Nebst der Ausstrahlung auf SRF1 und SRFinfo wird die Informationssendung «Telesguard» neu jeweils auch von Montag bis Freitag um 20.00 Uhr auf RSI LA 2 – mit italienischen Untertiteln – ausgestrahlt.